วันที่3ก.พ.61ที่ผ่านมาผมได้มีอะไรกันแฟนอ่ะครับแต่ไม่มีการสอดใส่นะครับมีแต่เอาไปถูๆตรงนั้นเฉยๆครับไม่มีการหลั่งออกมานะครับแต่อาจจะมีน้ำหล่อลื่นออกมานิดหน่อยหลังจากวันนั้นกลัวกันก็เลยทานยาคุมฉุกเฉินแต่ประจำเดือนแฟนมาล่าสุดคือวันที่31ธ.ค.60-4ม.ค.61ครับแต่ก่อนหน้านั้นหายไปเดือนนึงครับแล้วปกติก็มาไม่ค่อยตรงครับแล้วตอนนี้กังวลมากเลยครับว่าจะมีโอกาสท้องมั้ยเพราะตอนนี้ประจำเดือนยังไม่มาเลยครับกังวลมากๆครับแต่ก่อนหน้าวันที่3แฟนมีอาการคล้ายๆประจำเดือนจะมาครับแบบเจ็บๆหน้าอกหลังจากนั้นก็ยังไม่หายเลยครับแล้วหัวนมก็มีอาการตั้งมาตั้วแต่ก่อนจะมีอะไรกันอ่ะครับ
สวัสดีครับ การที่มีเพศสัมพันธ์ ตามหลักการ คือ การที่มีการสอดใส่ระหว่างอวัยวะเพศชายและเพศหญิงครับ การจะตั้งครรภ์ได้นั้นจะต้องมีการผสมกันระหว่างอสุจิของเพศชายและไข่ของเพศหญิงถึงจะเกิดการตั้งครรภ์ได้ครับ หากไม่มีมีการสอดใส่และกับไม่มีสารคัดหลั่งจากฝ่ายชายมาปนเปื้อนในช่องคลอด ถือว่าความเสี่ยงค่อนข้างต่ำมากครับ ทั้งนี้ หากมีช่องคลอดมีการปนเปื้อนสารคัดหลั่งจากฝ่ายชาย อาจมีความเสี่ยงในการตั้งครรภ์ แต่ก็ถือว่าน้อยมากๆครับ เมื่อเทียบกับน้ำอสุจิโดยตรง เนื่องจากสารคัดหลั่งอาจมีตัวอสุจิปนได้เล็กน้อยครับการรับประทานยาคุมฉุกเฉินนั้นจะมีประสิทธิภาพสูงสุดในการป้องกันการตั้งครรภ์หากรับประทานทันทีหลังการมีเพศสัมพันธ์ครับแต่ถ้ายังไม่เกิน 24 ชม. ยังถือว่าอยู่ในระยะเวลาที่ยอมรับได้ครับ ผลข้างเคียงของการรับประทานยาคุมฉุกเฉินอย่างหนึงคืออาจทำให้ประจำเดือนมากระปริดกระปรอย มาล่าช้า หรือมาก่อนกำหนดได้ครับ การที่ประจำเดือนของแฟน ยังไม่มานั้น อาจเกิดจากสาเหตุนี้ได้ครับอย่างไรก็ตามการมีเพศสัมพันธ์ ควรใช้วิธีอื่นในการป้องกันเช่นถุงยางอณามัย หรือใช้ยาคุมกำเนิดแบบปกติครับ ไม่แนะนำให้ใช้การคุมกำเนิดด้วยการนับระยะปลอดภัยเนื่องจากรอบเดือนสามารถมีการเปลี่ยนแปลงได้ตามภาวะฮอร์โมนและสภาพร่างกายครับ ส่งผลให้มีโอกาสนับพลาดได้ครับ โดยเฉพาะการนับหน้า 7 วันจะมีโอกาสพลาดได้สูงครับ แล้ววิธีการนับระยะปลอดภัยนี้จะใช้ได้ในคนที่มีประจำเดือนมาอย่างสม่ำเสมอครับนอกจากนี้ อยากแนะนำว่าไม่ควรรับประทานยาคุมฉุกเฉินเป็นประจำนะครับเนื่องจะมีโอกาสที่จะท้องได้มากกว่าการคุมกำเนิดด้วยยาคุมกำเนิดปกติครับ ควรใช้ยาเพื่อคุมกำเนิดฉุกเฉินในกรณีที่จำเป็นเท่านั้น หากมีความจำเป็นต้องคุมกำเนิด ในระยะยาวควรเลือกใช้วิธีการคุมกำเนิดแบบอื่น หรือปรึกษาแพทย์และผู้เชี่ยวชาญเพื่อคำแนะนำได้ครับโดยสรุป อาการประจำเดือนของแฟน นี้ คาดว่าอาจจะเกิดได้จากผลข้างเคียงของยาคุมฯฉุกเฉินได้ครับ ส่วนอาการตึงคัดเต้านมนั้น มักจะเกิดร่วมกับอาการประจำเดือนจะมาครับ คาดว่าน่าจะเกิดจากช่วงวันที่ 3 กพ. นั้นแฟนของ กำลังจะมีประจำเดือนครับ แต่ถูกเลื่อนออกไปเนื่องจากการรับประทานยาคุมฉุกเฉินครับ อย่างไรก็ตามอยากให้ สังเกตแฟนของว่าประจำเดือนในรอบถัดไปนั้นมาในช่วงวันเดิมหรือไม่ครับ ถ้าหากประจำเดือนมาช้ากว่ากำหนดเกิน 1 สัปดาห์ แนะนำให้หาเครื่องตรวจการตั้งครรภ์มาตรวจดูนะครับ